Apr 21,2015
కొత్త ఎలంత్రా వచ్చేసింది..
ముంబయి: పోటీ సంస్థలకు దీటుగా హ్యుందారు సంస్థ ఆధనికీకరించిన కొత్త 'ఎలంత్రా' కారును సోమవారం మార్కెట్లోకి విడుదల చేసింది. పెట్రోలు, డీజిల్‌ వర్షన్లలో ఇది లభ్యమవుతుంది. ఫోక్స్‌వ్యాగన్‌ జెట్టా, స్కొడా, ఆక్టావియా, ఎతియోస్‌ మరియు టొయోటో కొరొల్లోలకు దీటుగా ఎలత్రాను సంస్థ దీనిని రూపొందించింది. ఈ కారు పెట్రోలు వర్షన్‌ ధర రూ.14.13-16.50 లక్షలు (ఎక్స్‌ షోరూమ్‌, ముంబయి ). డీజిల్‌ వర్షన్‌ ధర రూ.14.58-17.94 లక్షలు. ఈ కొత్త ఎలంత్రాలో సరికొత్తగా తీర్చిదిద్దిన ఫ్రంట్‌, రేర్‌ బంపర్లు, న్యూ క్రోమ్‌ గ్రిల్‌, ప్రొజక్టర్‌ టెక్నాలజీతో రూపొందించిన హెడ్‌ ల్యాంపులు, ఎల్‌ఈడీ గైడ్‌లైట్‌లు, ఎల్‌ఈడీ టెయిల్‌ ల్యాంపులు, 16 అంగుళాల టైర్లు దీని సొంతం. ఈ కారు ఆవిష్కరణ సందర్భంగా సంస్థ మేనేజింగ్‌ డైరెక్టర్‌, సీఈఓ బి.ఎస్‌.సియో మాట్లాడుతూ ప్రీమియం విభాగంలో ఈ కారు కొత్త అధ్యాయానికి తెర తీస్తుందని అన్నారు.
మీ స్నేహితులకు రికమెండ్ చెయ్యండి